**EDUKACIJE U ORGANIZACIJI MRRFEU**

Ministarstvo regionalnog razvoja i fondova Europske unije organizira edukaciju na temu provedbe ugovora o dodjeli bespovratnih sredstava i provjere izvršenja ugovornih obveza 13. i 14. ožujka 2019. godine od 8:45 – 15:30 sati u Ulici Grada Vukovara 284, Zagreb.

Cilj izobrazbe je jačanje kapaciteta tijela u Sustavima upravljanja i kontrole korištenja EU sredstava, posebno u dijelu koji se odnosi na provedbu ugovora o dodjeli bespovratnih sredstava odnosno provjere izvršenja ugovornih obveza s naglaskom na pripremu i provođenje postupaka javne nabave korisnika bespovratnih sredstava.

Izobrazba je namijenjena novim djelatnicima te onim djelatnicima koji nisu u značajnijoj mjeri radili na poslovima povezanim s provedbom ugovora odnosno provjerom izvršenja ugovornih obveza.

Nadalje, Ministarstvo regionalnog razvoja i fondova Europske unije organizira edukaciju na temu odabira projekata te sklapanja i izmjene ugovora o dodjeli bespovratnih sredstava kao i pripreme i odobrenja kriterija odabira i uputa za prijavitelje projekata 18. i 19. ožujka 2019. godine od 9:00-14:45 sati u zgradi MRRFEU, Miramarska 22, Zagreb.

Cilj izobrazbe je jačanje kapaciteta tijela u sustavu upravljanja i kontrole korištenja EU sredstava, u dijelu koji se odnosi na pripremu postupaka dodjele: pripremu kriterija za odabir operacija (specifičnih kriterija prihvatljivosti i specifičnih kriterija odabira) te pripremu uputa za prijavitelje.

Izobrazba je namijenjena službenicima tijela u Sustavima upravljanja i kontrole korištenja ESI fondova u programskom razdoblju 2014.-2020.

Više informacija o navedenim edukacijama možete pronaći na sljedećoj poveznici: <https://strukturnifondovi.hr/edukacije/>